Bangladesh hukumati kuchli yomg‘ir va suv toshqinlari bilan birga keluvchi «Roanu» tropik sikloni yaqinlashayotgani tufayli mamlakat janubidagi 2,1 million fuqaroni evakuatsiya qilmoqda. Bu haqida Sinxua agentligi xabar berdi. Bangladeshning meteorologik boshqarmasining prognoziga ko‘ra, tabiiy ofat 21 may kuni mamlakatning Myanma bilan chegaradosh hududlarini qamrab oladi. Bangladeshda 10 ballik xavf tizimining yettinchi ko‘rsatkichi e’lon qilingan. Hukumat vakillari aholining evakuatsiya qilinishi haqida xabar tarqatishgan va kema egalariga ularni xavfsiz tumanlarga ko‘chirishni maslahat berishgan. Tabiiy ofatlar oqibatlarini oldini olish vazirligining vakili Kamol Shohning so‘zlariga ko‘ra, ko‘chiriluvchi aholi uchun minglab boshpanalar tayyorlangan. «Biz mahalliy hukumat vakillaridan voqeaga qattiq e’tibor qaratishlarini so‘radik, shuning uchun 2,1 million fuqaroning ko‘chirilishi to‘liq amalga oshiriladi», - dedi vazirlik vakili.